Γιώργος Κορδέλλας

Ο Γιώργος Κορδέλλας (23 Δεκεμβρίου 1959) είναι Έλληνας σκηνοθέτης, στιχουργός και συγγραφέας.

Βιογραφία 
Γεννήθηκε στην Κοζάνη στις 23 Δεκεμβρίου 1959. Μεγάλωσε σε διάφορες επαρχιακές πόλεις της Ελλάδας, λόγω επαγγελματικών μεταθέσεων του πατέρα του. Παρακολούθησε μαθήματα Σκηνοθεσίας Κινηματογράφου στις Σχολές Κινηματογράφου Λ. Σταυράκου και Ε. Χατζίκου και στη συνέχεια εργάστηκε ως Βοηθός Σκηνοθέτη σε κινηματογραφικές ταινίες και τηλεοπτικές σειρές. 

Ως σκηνοθέτης πρωτοεμφανίστηκε στην τηλεόραση με την «Aναστασία», μία από τις πιο επιτυχημένες ελληνικές τηλεοπτικές σειρές, που σημείωσε επανειλημμένα πολύ υψηλές θεαματικότητες. Η ταινία του «Η Ρόζα της Σμύρνης» ήταν η μεγάλη εμπορική επιτυχία των ετών 2016-2017 με 360.000 εισιτήρια στην Α’ προβολή. 

Στίχοι του έχουν μελοποιηθεί και έχουν δισκογραφηθεί με διάφορους ερμηνευτές.

Εργογραφία

Κινηματογράφος 
2020. «ARMY BABY», κομεντί μεγάλου μήκους. Παραγωγή ΑΡΓΟΝΑΥΤΕΣ ΑΕ σε συμπαραγωγή MY HOME IKE, με την υποστήριξη του ΕΚΟΜΕ. Η προβολή της ταινίας στις κινηματογραφικές αίθουσες είχε προγραμματιστεί για τις 24 Δεκεμβρίου 2020, αλλά αναβλήθηκε λόγω των περιοριστικών υγιεινομικών μέτρων για την αντιμετώπιση της επιδημίας του covid-19. Η πρώτη δημόσια προβολή της ταινίας έγινε στις 29 Σεπτεμβρίου 2022, στο Village East Cinema, στο Μανχάτταν, ανοίγοντας το Greek Film Expo 2022. Στην Ελλάδα, η ταινία θα βγει στις κινηματογραφικές αίθουσες στις 22 Δεκεμβρίου 2022.

2016. «Η Ρόζα της Σμύρνης», δραματική ταινία μεγάλου μήκους. Παραγωγή: ΑΡΓΟΝΑΥΤΕΣ ΑΕ – συμπαραγωγή: COSMΟΤΕ TV, FEELGOOD ENTERTAINMENT, SARMAŞIK SANATLAR – με την υποστήριξη του ΕΛΛΗΝΙΚΟΥ ΚΕΝΤΡΟΥ ΚΙΝΗΜΑΤΟΓΡΑΦΟΥ.

 Βραβείο Κοινού Καλύτερης Ταινίας, Atlanta Greek Film Festival 2017
 Βραβείο Κοινού Καλύτερης Ταινίας, San Francisco Greek Film Festival 2017
 Βραβείο Καλύτερης Φωτογραφίας, South East European Film Festival, Los Angeles 2017
 Βραβείο Ενδυματολογίας, Βραβεία Ελληνικής Ακαδημίας Κινηματογράφου 2017

Τηλεοπτικές Σειρές 
«Λούφα και παραλλαγή-η σειρά», τηλεοπτική σειρά (ΝΕΤ 2006-2007) επεισ. 5-15.

«Κινούμενη άμμος» τηλεοπτική σειρά (ALPHA 2005) επεισ. 1-6.

«Mυστικά και λάθη», τηλεοπτική σειρά 20 επεισ. (ALPHA 2003-2004).   

«Xορεύοντας στη σιωπή», τηλεοπτική σειρά 28 επεισ. (ALPHA 2002-2003). 

 Βραβείο Καλύτερης Τηλεοπτικής Σειράς, Τηλεοπτικά Κορφιάτικα Βραβεία 2003

«Δούρειος Ίππος», τηλεοπτική σειρά 20 επεισ. (ANT1 2000-2001). 

«Bεντέτα», τηλεοπτική σειρά 18 επεισ. (MEGA 1999-2000).   

«Tο φτερούγισμα του γλάρου», τηλεοπτική σειρά 20 επεισ. (ET1 1998-1999).   

«Tζιβαέρι», τηλεοπτική σειρά 16 επεισ. (MEGA 1997-1998).  

«Aπών», τηλεοπτική σειρά 20 επεισ. (MEGA 1995-1996).   

«Aναστασία», τηλεοπτική σειρά 18 επεισ. (MEGA 1993-1994).

Αυτοτελή Επεισόδια 
«Ιστορίες από την απέναντι όχθη» (ANT1 2007-2008). Σκηνοθεσία 5 επ.  

«Ιστορίες μυστηρίου» (ANT1 2007). Σκηνοθεσία 2 επ.    

«Mια νύχτα σαν κι αυτή» (ANT1 1996). Σκηνοθεσία 6 επ.   

«Tολμηρές ιστορίες» (ANT1 1994-1995). Σκηνοθεσία 5 επ.   

«Aνατομία ενός εγκλήματος/2» (ANT1 1994). Σκηνοθεσία 2 επ.

Τηλεταινίες 
«Aριάδνη» (2002), τηλεταινία (Α΄ προβολή: STAR).

Ντοκιμαντέρ 
«Υστερόγραφο» (2022) σειρά 50λεπτων ντοκιμαντέρ (ΕΡΤ2). Σενάριο-Σκηνοθεσία τού: «Άθως Δανέλλης - Σκιών Μύθοι».

«Καθρέφτης στο χρόνο» (2019) σειρά ωριαίων ντοκιμαντέρ (COSMOTE TV- HISTORY). Σενάριο-Σκηνοθεσία τού: «Η Αποξήρανση της Κωπαΐδας».

«Αυτοί που τόλμησαν» (2017) σειρά ωριαίων ντοκιμαντέρ (COSMOTE TV- HISTORY). Σενάριο-Σκηνοθεσία των: «Μίνως Καλοκαιρινός» και «Στυλιανός Λυκούδης». 

«Οι κεραίες της εποχής μας» (2010-2013) σειρά ωριαίων ντοκιμαντέρ. Σκηνοθεσία των: «Τούμας Τράνστρεμερ, Στοκχόλμη, Σουηδία» (ΕΤ1-2013), «Ντάνιελ Μέντελσον, Νέα Υόρκη, ΗΠΑ» (ET1-2012), «Ίρβιν Γιάλομ, Σαν Φρανσίσκο, ΗΠΑ» (ET1-2012), «Καντέρ Αμπντολάχ, Ντέλφτ, Ολλανδία» (ET1-2012), «Ουμπέρτο Έκο/1, Μόντε Τσερινιόνε, Ιταλία» (ET1-2012), «Ουμπέρτο Έκο/2, Μόντε Τσερινιόνε, Ιταλία» (ET1-2012), «Χένινγκ Μάνκελ, Γκέτενμποργκ, Σουηδία» (ΝΕΤ-2011), «Μουρατχάν Μουνγκάν, Κωνσταντινούπολη, Τουρκία» (ΝΕΤ-2011), «Μωρίς Αττιά, Ορλεάνη, Γαλλία» (ΝΕΤ-2011), «Λεονάρδο Παδούρα, Αβάνα, Κούβα» (ΕΤ1-2010), «Σέσαρ Άιρα, Μπουένος Άιρες, Αργεντινή» (ΕΤ1-2010), «Ντανιέλ Τσαβαρία, Αβάνα, Κούβα» (ΕΤ1-2010)

«Φυλές της Αθήνας–Ινδία» ωριαίο ντοκιμαντέρ (ΝΕΤ 2011). Σκηνοθεσία.  

«Η ζωή και το έργο του Μίμη Πλέσσα» ντοκιμαντέρ-προσωπογραφία του συνθέτη, 105 min. (ΝΕΤ 2007). Σκηνοθεσία. 

«Ιστορία της Μακεδονίαςκαι της Θράκης». Σκηνοθεσία  6 αρχαιολογικών ντοκιμαντέρ της σειράς (ΕΤ3 1996).

Μουσικές Εκπομπές & Video-clip 
Σκηνοθέτησε σειρά εκπομπών με μουσικό περιεχόμενο, με τίτλο: «Rock Nights» (ET1 1991) και ανεξάρτητα μουσικά Video-Clips καλλιτεχνών όπως οι: Δημήτρης Μητροπάνος, Ελευθερία Αρβανιτάκη, Τάνια Τσανακλίδου, Άννα Βίσση, Νίκος Καρβέλας, Ελένη Δήμου, Νίκος Ζιώγαλας κ.ά.

Θεατρικές και Μουσικοθεατρικές Παραστάσεις 
«Νικόλας Άσιμος - Αγαπάω κι αδιαφορώ». Μουσικοθεατρική παράσταση, Σταυρός του Νότου-Club, 2014. Επιλογή κειμένων-Σκηνοθεσία.

«Ένα καπέλο γεμάτο βροχή» του Μ. Γκάτσο, θεατρική παράσταση που εγκαινίασε τη Νεανική Σκηνή του Εθνικού Θεάτρου/ Rex-Κοτοπούλη, 2013-14. 

«Κατερίνα Γώγου - Στο μυαλό είναι ο στόχος». Μουσικοθεατρική παράσταση. Ρυθμός Stage, 2013. Επιλογή κειμένων-Σκηνοθεσία.

«Μύθοι του Αισώπου - Δ. Παπαδημητρίου», Στέγη Γραμμάτων και Τεχνών Ιδρύματος Ωνάση, 2013. Μουσική παράσταση & Θέατρο Σκιών. Στίχοι-Κείμενο Θεάτρου Σκιών-Σκηνοθεσία. 

«Ανθρώπινη Φωνή - Δ. Παπαδημητρίου/ Φ. Δάρρα». Μουσική & θεατρική παράσταση. Γυάλινο Μουσικό Θέατρο, 2010. Σκηνοθεσία.

Συγγραφή 
«Στην εχεμύθια των κυμάτων», νουβέλα (Εκδόσεις Γαβριηλίδης, 2015)

«ΣΑΩ», μυθιστόρημα (Εκδόσεις Γαβριηλίδης, 2014)

«Το άλλο του μισό» μουσικό παραμύθι για αφηγητή και ορχήστρα εγχόρδων (μουσική: Αχιλλέας Γουάστωρ - αφήγηση: Αντώνης Καφετζόπουλος), παρουσίαση: Στέγη Γραμμάτων και Τεχνών Ιδρύματος Ωνάση, 2014.

Στιχουργική 
Ως Στιχουργός έχει συνεργαστεί με σημαντικούς συνθέτες (Δημήτρης Παπαδημητρίου, Nότης Mαυρουδής, Νίκος Μαμαγκάκης κ.ά.) 

Τραγούδια σε στίχους του έχουν ερμηνεύσει γνωστοί ερμηνευτές (Xάρις Aλεξίου, Δημήτρης Mητροπάνος, Παντελής Θαλασσινός, Tάνια Tσανακλίδου, Eλένη Tσαλιγοπούλου, Βασίλης Καρράς, Μανώλης Μητσιάς, Φωτεινή Δάρρα, Διονύσης Τσακνής κ.ά.) 

Ενδεικτικά:

 «Αν είσαι πλάι μου», Δημήτρης Μητροπάνος
 «Λαβωματιά», Χάρις Αλεξίου
 «Πονώ μα δεν ακούγομαι», Βασίλης Καρράς - Μάκης Σεβίλογλου
 «Ο κόσμος είναι ένα βουνό», Παντελής Θαλασσινός
 «Ηλιαχτίδα», Τάνια Τσανακλίδου
 «Μυστικά και λάθη», Ελένη Τσαλιγοπούλου
 «Φεύγα», Φωτεινή Δάρρα  κ.λπ.

Το 2009 συνεργάστηκε με το ΚΘΒΕ, συγγράφοντας σε έμμετρη απόδοση Χορικά και Στάσιμα για την παράσταση της Νεανικής Σκηνής του ΚΘΒΕ «Αντιγόνη» του Σοφοκλή, σε σκηνοθεσία Τ. Ράντζου.

Άλλες δραστηριότητες 
«Πάνω κάτω η Πατησίων – μελοποιημένη ποίηση της Κατερίνας Γώγου» (πολυσυμμετοχικό cd), που εκδόθηκε σε μορφή βιβλίου & cd, από τις Εκδόσεις ΟΔΟΣ ΠΑΝΟΣ, 2010. Παραγωγός σε συνεργασία με τον Άγγελο Σφακιανάκη. 

«CUBA-HAVANA». Έκθεση φωτογραφίας στο πλαίσιο του Φεστιβάλ Πολυπολιτισμικών Διαλόγων «ΙΚΑΡΟΣ» 2010, Άγιος Κήρυκος, Ικαρία.

Συνεργάστηκε στα Σεμινάρια Κινηματογράφου του Δήμου Νέας Σμύρνης (1991-1992) και επέβλεψε την πρακτική εκπαίδευση των σπουδαστών κατά την δημιουργία σπουδαστικών ταινιών μικρού μήκους σε φιλμ 16 mm.

Συνεντεύξεις - δημοσιεύσεις 
https://web.archive.org/web/20160628023404/http://tovivlio.net/%cf%83%cf%84%ce%b7%ce%bd-%ce%b5%cf%87%ce%b5%ce%bc%cf%8d%ce%b8%ce%b5%ce%b9%ce%b1-%cf%84%cf%89%ce%bd-%ce%ba%cf%85%ce%bc%ce%ac%cf%84%cf%89%ce%bd-%cf%84%ce%bf%cf%85-%ce%b3%ce%b9%cf%8e%cf%81%ce%b3%ce%bf/

https://diastixo.gr/sinentefxeis/ellines/4295-giorgos-kordellas

https://web.archive.org/web/20160228020136/http://tovivlio.net/%cf%83%ce%b1%cf%89-%ce%bc%ce%b9%ce%b1-%ce%b3%ce%bd%cf%8e%ce%bc%ce%b7/

https://fteraxinasmag.wordpress.com/2016/01/08/συνέντευξη-γιώργου-κορδέλλα-στον-νίκ/

https://web.archive.org/web/20200327015900/https://popaganda.gr/art/eimaste-tromokrates-asimos/

https://web.archive.org/web/20200327015901/https://www.protagon.gr/epikairotita/politismos/katerina-gwgou-ston-yperthetiko-20408000000

https://web.archive.org/web/20200327015910/https://mousikorama.gr/interviews/interviews-artists/964-stohos-myalo.html

https://www.athinorama.gr/cinema/article/i_roza_tis_smurnis_mia_tainia_pou_milaei_gia_ton_anthropo-2518525.html?cp=1

https://www.thetoc.gr/politismos/article/kordellas-sto-toc-ekana-tainia-ena-erwta-pou-xathike-se-floges-tis-smurnis/

https://www.lifo.gr/guide/culturenews/cinema/126322

https://web.archive.org/web/20180119033615/http://cosmopoliti.com/%CE%B7-%CF%81%CF%8C%CE%B6%CE%B1-%CF%84%CE%B7%CF%82-%CF%83%CE%BC%CF%8D%CF%81%CE%BD%CE%B7%CF%82-%CF%84%CE%BF%CF%85-%CE%B3%CE%B9%CF%8E%CF%81%CE%B3%CE%BF%CF%85-%CE%BA%CE%BF%CF%81%CE%B4%CE%AD%CE%BB/

Παραπομπές 

Έλληνες σκηνοθέτες
Έλληνες στιχουργοί
Έλληνες συγγραφείς